<classify> MAWAZIRI wa Tanzania wanaohusika na Viwanda, Biashara, Mifugo na Uvuvi, wamesema hakuna haja ya kutilia mashaka mtangamano wa Jumuiya ya Maendeleo Kusini mwa Afrika SADC kwa kuwa viongozi wote wa nchi wanachama wana dhamira ya dhati kutekeleza makubalino yanayofi kiwa.Aidha, wamesema katika SADC hakuna nchi inayotengwa kwa ukubwa au udogo kutokana na uchumi wake au eneo kwani katika jumuiya hiyo nchi zote ni sawa. Waziri wa Viwanda na Biashara, Innocent Bashungwa alisema juzi katika mjadala uliohusu masuala ya viwanda, biashara na fedha katika nchi wanachama wa jumuiya hiyo uliofanyika kwenye Wiki ya Viwanda ya SADC inayoendelea jijini Dar es Salaam.Alisema viongozi wote wana dhamira ya kisiasa kutekeleza makubaliano wanayoafikiana. Bachungwa alisema mawaziri na watendaji wataalamu katika nchi wananchama ndiyo wenye dhamana ya kutekeleza uamuzi wa marais. Alisema mawaziri wanapaswa kuondoka katika kofia ya siasa na kutengeneza majukwaa ya kuzalisha ajira ili kunufaika na uchumi wa Afrika na kushindana katika soko la kimataifa.Bashungwa alikuwa akijibu maswali ya mwongozo ya kuchokoza mjadala, likiwamo lililotaka ufafanuzi kama mtangamano wa kikanda katika masuala ya soko huru la pamoja inafanya kazi inayopaswa.Hoja nyingine ya mjadala ilihusu kama zipo nchi zinazojisikia ukiwa kutokana na kuwa na uchumi mdogo katika SADC. Akizungumza kuhusu eneo huru la biashara, alisema ni jambo zuri ila linahitaji muda wa kutosha kulijadili huku akitoa tahadhari ya kutumia kwanza fursa zilizopo katika EAC na SADC kabla ya kurukia katika mambo yanayoonekana kama yana fursa zaidi.Naibu Waziri wa Mifugo na Uvuvi, Abdallah Ulega akijibu swali kuhusu namna nchi za SADC zinazoonekana kuwa na uchumi mdogo zinavyonufaika, alisema katika umoja wa SADC hakuna nchi ya uchumi mdogo. Naye Naibu Waziri, Viwanda na Biashara Zanzibar, Hamis Hafidh Hassan akijibu swali kama ushindani katika SADC una manufaa ama la, alisema si masuala ya fedha pekee ndiyo yenye kuleta ushindani.Akitoa mfano wa utekelezaji wa sera ya Tanzania ya Viwanda, alisema serikali ya Rais John Magufuli iliagiza taasisi za fedha zikiwamo benki zitoe mikopo kusaidia mpango wa kukuza viwanda na Zanzibar wameanza kutekeleza hilo.Alisema nchi ziupo tayari kwa mtangamano kwani miaka 20 hadi 40 iliyopita, wasingeweza kukaa pamoja namna hiyo mataifa ya Afrika kuzungumza masuala ya maendeleo ya kiuchumi lakini kwanza maboresho ya uchumi yafanyike kwanza ili kutatua changamoto zinazokwamisha biashara kwa wananchi wa nchi hizo 16 za SADC.Wiki ya Viwanda inatokana na Azimio la Wakuu wa Nchi na Serikali la Harare, Zimbabwe la mwaka 2015 lililowezesha kuanza kwa Mkakati wa Viwanda wa 2015 hadi 2063. Maadhimisho ya kwanza ya Wiki ya Viwanda yalifanyika nchini Eswatini, Agosti mwaka 2016 na yanayoendelea nchini nbi ya nne.  <topic>: KITAIFA 